Folketing
2007-01-24

Ministeren for udviklingsbistand (Ulla Tørnæs): Jeg synes, at en ting er vigtigt at holde sig for øje, og det er faktisk det, som hr. Steen Gade var inde på, nemlig at hr. Rune Lund får det til at fremstå, som om det system, vi har her og nu, er det bedste af alle verdener. Det er det jo ikke, og jeg går også ud fra, at hr. Rune Lund er optaget af, at der sker ændringer, når det drejer sig om AVS-landenes mulighed for at blive en integreret del af verdensøkonomien. Når så hr. Rund Lund igen gentager, at EU nu lægger op til at presse noget ned over hovedet på AVS-landene, så er det ikke det, der er tilfældet. Der skal to parter til at indgå en EPA-aftale. I øjeblikket er der et forhandlingsoplæg, og det er fuldstændig umuligt for mig her i Folketinget i dag overhovedet at forudse, hvordan en endelig aftale for de forskellige regioner vil se ud, for det ved vi ikke.